Lisinė
Lisinė – deivė šumerų mitologijoje. Sutuoktinis – dievas Ninsikila. Deivės kulto centrai buvo šumerų miestai Adabas ir Kešas, kur ji garbinta drauge su broliu Ašgiu. Deivės vardu vadinta Antario žvaigždė. Kai kada šumerų buvo laikoma Deive Motina ir vadinama „motina Lisine“, siejama su Ninhursag (su šia deive tapatinama arba laikoma jos dukra). Vėlesniais laikais deivės sutuoktinis Ninsikila, neteisingai supratus jo vardą, imtas laikyti deive, o Lisinė – vyriškąja dievybe.